Merkezê Çapemenî û Îrtîbatî yê HPGyî derheqê hêrişanê hewayîyan ê arteşa tirkî de eşkerayîyêk daye û nasnameyê 2 gerîlayan eşkera kerdî.
Eşkerayîye de nê ameyî parekerdene:
Teyareyanê şerî yê artêşa tirkî saetanê nîmrojî yê 15ê Kanûne de Wareyê Pawitişî yê Medya ra Qilê Kartalî yê Heftanînî û Qilê Golka yê Metîna bombardûman kerdî. Netîceyê bombardûman de vîndîbîyayeyê ma çîn ê.
Saetanê şanî yê 14ê Kanûne de teyareyanê şerî yê artêşa tirkî herra Başûrê Kurdistanî de dormeyê Awa Lolanî ya pabesteya Lêlîkanî ya Sîdekanî bombardûman kerd, 2 gerîlayî şehîd bîyî.
Embazê ma Sîpan û Agît ê ke seba azadîya Rayber Apoyî û şarê ma tewrê sefanê azadîye yê gerîlayî bîyî, tim fedakar, kedkar û wezîfeyî rê hadre bî. Ma do beyraqê embazanê xo dewr bigêrê û cehdê înan bica bîyarê. Nê bingeyî de ma embazanê xo birumetî yad kenî, sozê serkewtişî danê înan. Ma şexsê merdimanê şehîdanê xo yê erjayeyan de  şarê Kurdî rê serweşîye wazenê.
Gerîlayê ke şehîd bîyî nasnameyê înan wina yê:
Nameyê Qodî:  Agît Hewraman
Name Peyname: Yusuf Soyler
Cayê Biyayîşî: Şirnex
Maye-Pî:  Sevîme - Bîşar
Tarîx û Cayê Şehadetî: 14ê Kanûne ya 2018î / Lêlîkan
Nameyê Qodî: Sîpan Botan
Name Peyname: Dana Xazanî
Cayê Biyayîşî:  Serdeşt
Maye-Pî: Kejale- Ahmet
Tarîx û Cayê Şehadetî: 14ê Kanûne ya 2018î / Lêlîkan
